കുടശ്ശനാട്

കേരളത്തിലെ  ആലപ്പുഴ ജില്ലയിൽ മാവേലിക്കര  താലൂക്കിൽ ഭരണിക്കാവ് ബ്ലോക്കിൽ പാലമേൽ വില്ലേജിൽ പാലമേൽ ഗ്രാമപ‍ഞ്ചായത്തിൽ ഉൾപ്പെടുന്ന സ്ഥലമാണ് കുടശ്ശനാട് . ആലപ്പുഴ ജില്ലയുടെയും പത്തനംതിട്ട ജില്ലയുടെയും ബോർഡറിലാണ് കുടശ്ശനാട്  സ്ഥിതി ചെയ്യുന്നത് പത്തനംതിട്ട , കൊല്ലം എന്നിവയാണ് അടുത്ത ജില്ലകൾ. പന്തളം , നൂറനാട് , കായംകുളം,മാവേലിക്കര, അടൂർ എന്നിവയാണ് സമീപസ്ഥ സ്ഥലങ്ങൾ . ഈ സ്ഥലങ്ങളിൽ നിന്നും പ്രൈവറ്റ് ബസ്സ് സൗകര്യം ഉപയോഗിച്ച് കുടശ്ശനാട് എത്തിച്ചേരാവുന്നതാണ് . മലകളും പുഞ്ചപാടങ്ങളും കൊണ്ടു ഭംഗിയാർന്ന ഒരു ഗ്രാമപ്രദേശമാണ് ഈ സ്ഥലം . കരിങ്ങാലി പുഞ്ച ആണ് ഇവിടുത്തെ പ്രധാന ആകർഷണ കേന്ദ്രം. കരിങ്ങാലി പുഞ്ച ഒരു വിനോദ സഞ്ചാര കേന്ദ്രമായി രൂപാന്തരപ്പെട്ടു വരുന്നു. മാവേലിക്കര ലോകസഭ മണ്ഡലത്തിലും, മാവേലിക്കര നിമയസഭ മണ്ഡലത്തിലും ആണ് കുടശ്ശനാട് ഗ്രാമം ഉൾപെടുന്നത്.

കുടശ്ശനാട് - സ്ഥലനാമ ചരിത്രം

പഴയ കായംകുളം രാജ്യത്ത് ആയിരുന്നു ഇപ്പോളത്തെ കുടശ്ശനാട് എന്ന ഗ്രാമം ഉൾപെട്ടിരുന്നത്. 'കുടശ്ശനാട്' എന്ന പേര് വരാൻ കാരണം കായംകുളം രാജാവ് കുട വെച്ച ശിവനാട് എന്ന അർത്ഥത്തിൽ ആണെന്ന് പറയപെടുന്നു. കുട വെച്ച ശിവനാട് ലോപിച്ച് കുടശിവനാട് എന്നും പിന്നീട് അത് കുടശ്ശനാട് എന്നും ആയത് ആകാം. 'ശിവനാട്' എന്ന് പറയാൻ കാരണം വളരെ പുരാതനകാലത്ത് തന്നെ ഈ പ്രദേശത്ത് ശ്രീപരമേശ്വരൻ സ്വയംഭൂലിംഗം രൂപത്തിൽ സാന്നിധ്യം ചെയ്തിരുന്നതിനാലാണ് (കുടശ്ശനാട് ഉള്ള പുരാതനമായ തിരുമണിമംഗലം ക്ഷേത്രത്തിൽ ഭഗവാൻ ശ്രീപരമേശ്വരൻ 'സ്വയംഭൂലിംഗം' ആയി ആണ് സാന്നിധ്യം ചെയ്യുന്നത്. ഈ ദേവൻറെ സാന്നിധ്യം കാരണം ആകാം 'ശിവനാട്' എന്ന് പേര് വരാൻ കാരണം). 'കുട വെച്ചത്' എന്ന പദപ്രയോഗ കൊണ്ട് ഇവിടെ  അർത്ഥം ആക്കുന്നത് "യാത്ര അവസാനിപ്പിച്ചത്" എന്നാണ്. ആയതിന്റെ പൊരുൾ കായംകുളം രാജാവിന്റെ രാജ്യാതിർത്തി കുടശ്ശനാട് വരെ ആയിരുന്നുവെന്നാണ്. കായംകുളം രാജ്യത്തിൻറെ അതിർത്തിയിൽ ഉണ്ടായിരുന്ന 'ശിവനാട്'  പിന്നീട് കുടശ്ശനാട് എന്ന് അറിയപെട്ടു തുടങ്ങിയത് ആകാം. മറ്റൊരു ചരിത്രം പറയുന്നത് 'കുട' എന്ന വാക്കിന് 'പടിഞ്ഞാറ്' എന്ന് അർത്ഥം കൂടി ഉണ്ട്. അങ്ങനെ അർത്ഥം എടുത്താൽ കിഴക്ക് ദേശത്ത് ഉള്ളവർ പടിഞ്ഞാറ് ഉള്ള ശിവനാട് എന്ന അർത്ഥത്തിൽ കുടശിവനാട് എന്ന് വിളിക്കുകയും പിന്നീട് അത് കുടശ്ശനാട് എന്ന് ലോപിക്കുകയും ചെയ്തതായിരിക്കാം എന്നും കൂടി അനുമാനിക്കാം.

 വിദ്യാഭ്യാസസ്ഥാപനങ്ങൾ 

 അംഗനവാടികൾ
 ഗവൺമെന്റ് എൽ.പി.സ്കൂൾ, കുടശ്ശനാട്
 എൻ.എസ്.എസ്.ഹൈസ്കൂൾ, കുടശ്ശനാട്
 സെന്റ് സ്റ്റീഫൻസ് പബ്ലിക്ക് സ്കൂൾ, കുടശ്ശനാട്
സെൻറ് തോമസ്സ് എൽ . പി. സ്കൂൾ, കുടശ്ശനാട് 
ഗവൺമെൻറ് എസ്സ്.വി.ഹയർ സെക്കണ്ടറി സ്കൂൾ , കുടശ്ശനാട്

 പ്രധാന സ്ഥാപനങ്ങൾ 

 സിമിലിയ ഹോസ്പിറ്റൽ, കുടശ്ശനാട്
 മാർ ബസേലിയസ് ഹെൽത്ത് കെയർ ക്ലിനിക്ക്, കുടശ്ശനാട്
 പോസ്റ്റ് ഓഫീസ് (689512), കുടശ്ശനാട്
 ഇൻഡ്യൻ ഓവർസീസ്സ് ബാങ്ക്, കുടശ്ശനാട്
കാതലിക് സിറിയൻ ബാങ്ക്, കുടശ്ശനാട് 
 അക്ഷയ സെന്റർ, കുടശ്ശനാട്

 ആരാധനാലയങ്ങൾ 

 തിരുമണിമംഗലം ശ്രീമഹാദേവർ ക്ഷേത്രം, കുടശ്ശനാട്
 സെയിന്റ് സ്റ്റീഫൻസ് ഓർത്തഡോക്സ് കത്തീഡ്രൽ, കുടശ്ശനാട്
 സെയിന്റ് തോമസ് കത്തോലിക്ക് ചർച്ച്, കുടശ്ശനാട് 
 ശ്രീഭദ്രാഭഗവതി ക്ഷേത്രം, കുടശ്ശനാട്
 കടയ്ക്കമൂത്തേടത്ത് ശ്രീധർമ്മശാസ്താ ക്ഷേത്രം, കുടശ്ശനാട്
 പുലിക്കുന്നിൽ ശ്രീസുബ്രഹ്മണ്യ സ്വാമി ക്ഷേത്രം, കുടശ്ശനാട്
 ഇളയിനേത്ത്കാവ് ശ്രീനാഗരാജ സ്വാമി ക്ഷേത്രം, കുടശ്ശനാട് 
 ഗുരു മന്ദിരം, കുടശ്ശനാട്

വർഗ്ഗം:ആലപ്പുഴ ജില്ലയിലെ ഗ്രാമങ്ങൾ